
Ühtse kuutasu kehtestamine hooldus-
ja kommunaalkulude katmiseks (Turu tn 1)
1. ASJAOLUD JA MENETLUSE KÄIK

Narva Linnavalitsuse Linnamajandusametisse laekusid mittetulundusühingute, mis kasutavad lepingu alusel linnale kuuluvaid ruume, taotlused kehtestada 2021. aastal Narvas aadressil Uusküla tn 18, Haigla tn 6, Energia tn 4b, Tuleviku tn 7, Raudtee tn 5, Kreenholmi tn 25, Linda tn 4 ja Turu tn 1 hooldus- ja kommunaalkulude katmiseks ühtne kuutasu. Taotlusi arutati Narva Linnavalitsuse linnavarakomisjoni e-koosolekul 12.03.2021. a (protokoll nr 3). 
Narva Linnavalitsuse 22.03.2021 korraldusega nr 204-k „Ühtse kuutasu kehtestamine hooldus- ja kommunaalkulude katmiseks“ kehtestati 2021. aasta hooldus- ja kommunaalkulude katmiseks ühtne kuutasu soodustusega 40% arvestuslikest kuludest. Vaatamata sellele, et linnavarakomisjoni e-koosolekul oli käsitletud ka Turu tn 1 ruumide hooldus- ja kommunaalkulude katmiseks ühtse kuutasu kehtestamist ja MTÜ NarvaKassituba, mis kasutab Turu tn 1 asuvaid ruume kasside ja koerte varjupaigana, taotlust, eespool nimetatud korraldusse jäid Turu tn 1 ruumide küttetariifide ja MTÜ NarvaKassituba suhtes tehtud otsuse info lisamata.

Seoses küttetariifi 13%-lise kasvuga jaanuarist 2021. a prognoositav kulu soojusenergia eest võib olla 0,72 eurot, hoone hoolduse üldkulud – 1,47 eurot. Säilitades 2020. aasta tasemel Turu tn 1, Narva, hoone hooldus- ja kommunaalkulude katmiseks ühtse kuutasu 0,48 euro/m2, see moodustab 33% arvestuslikust.
Narva Linnavalitsuse Linnamajandusametisse laekus MTÜ-lt Narva kasside SOS, registrikood 80407269, taotlus, milles palutakse kehtestada hooldus- ja kommunaalkulude katmiseks ühtne kuutasu aastaks 2021. MTÜ Narva kasside SOS tegeleb kodutute loomadega ja kasutab Turu tn 1 asuvaid ruume kasside ja koerte varjupaigana.

Taotlust arutati Narva Linnavalitsuse linnavarakomisjoni e-koosolekul 21.04.2021. a (protokoll nr 5) ning otsustati:

3.1. Soovitada Narva Linnavalitsuse Linnamajandusametile kehtestada hooldus- ja kommunaalkulude katmiseks ühtse kuutasu soodustusega 40% arvestuslikest kuludest MTÜ-le Narva kasside SOS, registrikood 80407269, mis asub ruumides aadressil Turu tn 1, Narva, alates 01.05.2021 kuni 31.12.2021.

Loomakaitseseaduse § 5 lg 3 kohaselt hulkuvate loomade püüdmist, pidamist, hukkamist ja korjuste hävitamist korraldab kohaliku omavalitsuse üksus oma territooriumil. Kaks ülalpool nimetatud MTÜ-d tegelevad hulkuvate loomade püüdmise ja pidamisega tasuta ning osaliselt võtavad koormuse kohaliku omavalitsuselt.

2. ÕIGUSLIKUD ALUSED
Narva Linnavolikogu 17.03.2005. a määruse nr 14 “Linnavara kasutusse andmise kord”                      § 52¹ kohaselt võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu linnavalitsuse korralduse alusel. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.
„Linnavara kasutusse andmise korra“ punkti § 52 kohaselt tasuta kasutuse all mõistetakse kasutaja vabastamist üüritasu maksmise kohustusest. Muud linnavara kasutamise tingimustega ette nähtud maksed tasub kasutaja lepingus sätestatud korras.

3. OTSUS

3.1.
Kehtestada MTÜ-le NarvaKassituba, registrikood 80401316, ja MTÜ-le Narva kasside SOS, registrikood 80407269, mis asuvad ruumides aadressil Turu tn 1, Narva, 2021. aastal hooldus- ja kommunaalkulude katmiseks ühtse kuutasu soodustusega 40% arvestuslikest kuludest alates 01.05.2021 kuni 31.12.2021.
4. RAKENDUSSÄTTED
4.1. Korraldus jõustub 01.05.2021.

4.2. Narva Linnavalitsuse Linnamajandusametil teha korraldus teatavaks korralduse otsuses nimetatud organisatsioonidele.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

